CELEX ID: 32010R0997
Publication Date: 2010-11-05

Document:
KOMISIJOS REGLAMENTAS (ES) Nr. 997/2010
2010 m. lapkričio 5 d.
kuriuo sustabdomas tam tikrų laukinės faunos ir floros rūšių egzempliorių įvežimas į Sąjungą
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1996 m. gruodžio 9 d. Tarybos reglamentą (EB) Nr. 338/97 dėl laukinės faunos ir floros rūšių apsaugos kontroliuojant jų prekybą (1), ypač į jo 19 straipsnio 2 dalį,
pasikonsultavusi su Mokslinio vertinimo grupe,
kadangi:
(1)
Reglamento (EB) Nr. 338/97 4 straipsnio 6 dalyje numatyta, kad Komisija gali apriboti tam tikrų rūšių gyvūnų ir augalų įvežimą į Sąjungą pagal tos straipsnio dalies a-d punktuose nustatytas sąlygas. Be to, 2006 m. gegužės 4 d. Komisijos reglamente (EB) Nr. 865/2006, nustatančiame išsamias Tarybos reglamento (EB) Nr. 338/97 dėl laukinės faunos ir floros rūšių apsaugos kontroliuojant jų prekybą (2) įgyvendinimo taisykles, nustatytos tokių apribojimų įgyvendinimo priemonės.
(2)
Rūšių, kurių egzempliorių įvežimas į Sąjungą sustabdomas, sąrašas buvo nustatytas 2009 m. balandžio 30 d. Komisijos reglamentu (EB) Nr. 359/2009, kuriuo sustabdomas tam tikrų laukinės faunos ir floros rūšių egzempliorių įvežimas į Sąjungą (3).
(3)
Remdamasi naujausia informacija, Mokslinio vertinimo grupė nusprendė, kad tam tikrų Reglamento (EB) Nr. 338/97 A ir B prieduose išvardytų rūšių gyvūnų ir augalų apsaugos būklei kils rimtas pavojus, jei šių rūšių gyvūnų ir augalų įvežimas į Sąjungą iš tam tikrų kilmės šalių nebus sustabdytas. Todėl turėtų būti sustabdytas šių rūšių gyvūnų ir augalų įvežimas:
-
Cuora amboinensis iš Vietnamo,
-
Cuora galbinifrons iš Laoso ir Vietnamo,
-
Dendrobium nobile iš Laoso.
(4)
Mokslinio vertinimo grupė taip pat nusprendė, kad, remiantis naujausia informacija, toliau išvardytų rūšių gyvūnų ir augalų įvežimo į Sąjungą stabdyti nebereikia:
-
Ovis ammon nigrimontana (medžioklės trofėjai) iš Kazachstano,
-
Leucopternis occidentalis iš Ekvadoro ir Peru,
-
Hexaprotodon liberiensis iš Dramblio Kaulo Kranto, Bisau Gvinėjos ir Siera Leonės,
-
Hippopotamus amphibius iš Kongo Demokratinės Respublikos ir Malavio,
-
Chrysocyon brachyurus iš Bolivijos ir Peru,
-
Eupleres goudotii, Fossa fossana, Anas bernieri, Mantella baroni, Mantella aff. baroni, Mantella cowanii, Mantella haraldmeieri, Mantella laevigata, Mantella madagascariensis, Mantella manery, Mantella nigricans ir Mantella pulchra iš Madagaskaro,
-
Leopardus colocolo ir Leopardus pajeros iš Čilės,
-
Leptailurus serval iš Alžyro,
-
Prionailurus bengalensis iš Kinijos (Makau),
-
Cynogale bennettii iš Brunėjaus, Kinijos, Indonezijos, Malaizijos ir Tailando,
-
Equus zebra hartmannae iš Angolos,
-
Myrmecophaga tridactyla iš Belizo ir Urugvajaus,
-
Alouatta macconnelli iš Trinidado ir Tobago,
-
Ateles paniscus, Chalcostigma olivaceum, Heliodoxa rubinoides, Buteo albonotatus, Buteo platypterus, Forpus xanthops, Pionus chalcopterus, Otus roboratus, Pseudoscops clamator, Pulsatrix melanota ir Podocnemis sextuberculata iš Peru,
-
Lagothrix cana ir Varanus yemenensis iš visų paplitimo valstybių,
-
Cebus capucinus iš Belizo,
-
Cercocebus atys iš Ganos,
-
Cercopithecus ascanius iš Burundžio,
-
Cercopithecus cephus iš Centrinės Afrikos Respublikos,
-
Cercopithecus dryas, Glaucidium capense ir Phodilus prigoginei iš Kongo Demokratinės Respublikos,
-
Cercopithecus pogonias ir Cercopithecus preussi iš Kamerūno ir Pusiaujo Gvinėjos,
-
Colobus polykomos iš Dramblio Kaulo Kranto,
-
Colobus vellerosus iš Dramblio Kaulo Kranto ir Ganos,
-
Macaca arctoides iš Indijos, Malaizijos ir Tailando,
-
Macaca assamensis iš Nepalo,
-
Macaca fascicularis iš Bangladešo ir Indijos,
-
Macaca leonina, Ratufa bicolor, Psittacula roseata ir Strix uralensis davidi iš Kinijos,
-
Macaca maura, Macaca nigra, Macaca nigrescens, Macaca ochreata, Macaca pagensis, Goura cristata, Goura scheepmakeri, Goura victoria, Spizaetus bartelsi, Cacatua sanguinea, Lorius domicella, Alisterus chloropterus chloropterus, Eclectus roratus, Psittacula alexandri, Tanygnathus gramineus, Ninox rudolfi, Otus angelinae, Tyto inexspectata, Tyto nigrobrunnea, Tyto sororcula, Ornithoptera tithonus, Troides andromache (laukiniai ir ūkiuose užauginti egzemplioriai) ir Tridacna gigas iš Indonezijos,
-
Papio anubis iš Libijos,
-
Papio papio iš Bisau Gvinėjos,
-
Procolobus verus iš Benino, Dramblio Kaulo Kranto, Ganos, Siera Leonės ir Togo,
-
Trachypithecus phayrei iš Kambodžos, Kinijos ir Indijos,
-
Trachypithecus vetulus iš Šri Lankos,
-
Galago demidoff iš Burkina Faso ir Centrinės Afrikos Respublikos,
-
Galago granti iš Malavio,
-
Arctocebus aureus iš Centrinės Afrikos Respublikos ir Gabono,
-
Nycticebus pygmaeus iš Kambodžos ir Laoso,
-
Chiropotes chiropotes, Chiropotes israelita, Chiropotes satanas, Chiropotes utahickae, Nannopsittaca panychlora, Pyrrhura leucotis, Touit melanonotus, Touit surdus ir Eunectes deschauenseei iš Brazilijos,
-
Ratufa affinis ir Ketupa ketupu iš Singapūro,
-
Balaeniceps rex iš Zambijos,
-
Buceros rhinoceros iš Tailando,
-
Tauraco corythaix, Agapornis fischeri (ūkiuose užauginti egzemplioriai) ir Python sebae iš Mozambiko,
-
Tauraco fischeri, Agapornis lilianae, Poicephalus cryptoxanthus, Poicephalus meyeri, Poicephalus rufiventris, Bubo vosseleri, Gongylophis colubrinus ir Stigmochelys pardalis iš Tanzanijos,
-
Tauraco macrorhynchus, Terathopius ecaudatus ir Strix woodfordii iš Gvinėjos,
-
Tauraco porphyreolopha iš Ugandos,
-
Accipiter brachyurus, Tyto aurantia, Tyto manusi, Varanus bogerti ir Varanus telenesetes iš Papua Naujosios Gvinėjos,
-
Accipiter gundlachi ir Aratinga euops iš Kubos,
-
Accipiter imitator ir Nesasio solomonensis iš Papua Naujosios Gvinėjos ir Saliamono Salų,
-
Buteo galapagoensis, Pyrrhura albipectus, Pyrrhura orcesi, Conolophus pallidus ir Conolophus subcristatus iš Ekvadoro,
-
Buteo ridgwayi iš Dominikos Respublikos ir Haičio,
-
Erythrotriorchis radiatus, Lophoictinia isura, Polytelis alexandrae ir Varanus keithhornie iš Australijos,
-
Gyps coprotheres iš Mozambiko, Namibijos ir Svazilando,
-
Harpyopsis novaeguineae iš Indonezijos ir Papua Naujosios Gvinėjos,
-
Falco deiroleucus iš Belizo ir Gvatemalos,
-
Falco fasciinucha iš Botsvanos, Etiopijos, Kenijos, Malavio, Mozambiko, Pietų Afrikos, Sudano, Tanzanijos, Zambijos ir Zimbabvės,
-
Falco hypoleucos iš Australijos ir Papua Naujosios Gvinėjos,
-
Micrastur plumbeus iš Kolumbijos ir Ekvadoro,
-
Polyplectron schleiermacheri iš Indonezijos ir Malaizijos,
-
Anthropoides virgo iš Sudano,
-
Balearica regulorum iš Angolos, Lesoto, Malavio, Mozambiko, Namibijos, Ruandos, Svazilando, Ugandos,
-
Pitta nympha iš Brunėjaus Darusalamo, Kinijos, Šiaurės Korėjos, Indonezijos, Japonijos, Malaizijos ir Pietų Korėjos,
-
Pycnonotus zeylanicus iš Malaizijos,
-
Charmosyna aureicincta iš Fidžio,
-
Trichoglossus johnstoniae, Prioniturus luconensis, Bubo philippensis, Otus fuliginosus, Otus longicornis, Otus mindorensis ir Otus mirus iš Filipinų,
-
Agapornis pullarius iš Angolos ir Kenijos,
-
Amazona agilis ir Amazona collaria iš Jamaikos,
-
Amazona mercenaria iš Venesuelos,
-
Amazona xanthops iš Bolivijos ir Paragvajaus,
-
Aratinga aurea iš Argentinos,
-
Bolborhynchus ferrugineifrons, Hapalopsittaca fuertesi, Pyrrhura calliptera ir Pyrrhura viridicata iš Kolumbijos,
-
Poicephalus robustus iš Botsvanos, Gambijos, Namibijos, Senegalo, Pietų Afrikos ir Svazilando,
-
Psittacula finschii iš Bangladešo ir Kambodžos,
-
Psittacus erithacus iš Burundžio, Malio ir Togo,
-
Bubo blakistoni iš Kinijos, Japonijos ir Rusijos,
-
Ninox affinis iš Indijos,
-
Otus capnodes ir Otus paulani iš Komorų,
-
Otus insularis iš Seišelių,
-
Scotopelia ussheri iš Dramblio Kaulo Kranto, Ganos, Gvinėjos, Liberijos ir Siera Leonės,
-
Heloderma horridum ir Gvatemalos ir Meksikos,
-
Podocnemis erythrocephala iš Kolumbijos ir Venesuelos,
-
Podocnemis expansa iš Kolumbijos, Ekvadoro, Gajanos, Peru, Trinidado ir Tobago ir Venesuelos,
-
Gopherus polyphemus iš Jungtinių Amerikos Valstijų,
-
Manouria emys iš Bangladešo, Indijos, Mianmaro ir Tailando,
-
Testudo horsfieldii iš Kinijos ir Pakistano,
-
Montipora caliculata iš Tongos.
(5)
Buvo konsultuojamasi su visomis šalimis, kurios yra tų rūšių gyvūnų ir augalų, kurių įvežimui į Sąjungą pagal šį reglamentą taikomi nauji apribojimai, kilmės šalys.
(6)
Penkioliktoje Konvencijos šalių konferencijoje buvo priimtos naujos gyvūnų nomenklatūros nuorodos (rūšių padalijimas ir genčių pervadinimas) ir jos atitinkamai pateikiamos šiame Reglamente.
(7)
Todėl reikėtų iš dalies pakeisti rūšių, kurių gyvūnų ir augalų įvežimas į Sąjungą sustabdomas, sąrašą ir dėl aiškumo Reglamentą (EB) Nr. 359/2009 pakeisti nauju.
(8)
Šiame reglamente numatytos priemonės atitinka Prekybos laukine fauna ir flora komiteto nuomonę,
PRIĖMĖ ŠĮ REGLAMENTĄ:
1 straipsnis
Atsižvelgiant į Reglamento (EB) Nr. 865/2006 71 straipsnio nuostatas, sustabdomas šio reglamento priede išvardytų laukinės faunos ir floros rūšių egzempliorių įvežimas į Sąjungą.
2 straipsnis
Reglamentas (EB) Nr. 359/2009 panaikinamas.
Nuorodos į panaikintąjį reglamentą laikomos nuorodomis į šį reglamentą.
3 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2010 m. lapkričio 5 d.

EuroVoc Classification:
Level 1: 100142
100147
100144
100155
Level 2: 100191
100243
100174
100163
100194
100242
100196
Level 3: 13
2825
3584
2573
1451
2487
3150
All Descriptors: 13
2577
2826
2827
3584
4038
5542
865